6 Na luvequ, ke o vakadonuya na ivakadei ni nona dinau na wekamu,+Ke o lululu* kei na vulagi,+2 Ke o coriti ena nomu yalayala,O coko ena vosa ni gusumu,+3 Qo na ka mo cakava luvequ mo galala kinaNi o lutu e ligana na wekamu:Mo lako, mo vakamalumalumutaki iko, mo vakamasuta totolo na wekamu.+4 Mo kua ni vakamocera na matamu,Se me sosovu na dakudaku ni matamu.5 Mo vakabulai iko me vaka na kaseli e ligana na dauvakasasa,Me vaka na manumanuvuka e ligana na daubiri dai ni manumanuvuka.6 Mo lako vua na kadi, o iko na vucesa,+Mo raica matua na nona ivalavala mo vuku kina.7 E sega na nona iliuliu, nona vakailesilesi, se nona turaga,8 Ia e vakarautaka na kena ena vulaikatakata,+E kumuna na kena ena gauna ni tatamusuki.9 Ena vakacava na dede ni nomu davo tiko o iko na vucesa?O na duri ninaica mai na nomu moce?10 Me vakalailai na moce, me vakalailai na sosovu,Me vakalailai na roqoliga ni o vakacegu,+11 Ena qai lako mai na nomu dravudravua me vaka na daubutako,Kei na nomu viakana me vaka na tamata vakaiyaragi.+12 Na tamata macawa, na tamata ca, e nona ivakarau na vosa veve,+13 E bobomataidua,+ e sikinala e yavana, e yavalata na iqaqaloniligana.14 E ca na lomana,E nakita tiko ga na ka ca+ qai dau vakavuveiba.+15 Oya na vuna ena yacovi koya vakasauri na ka rarawa,Ena vakasauri ga na nona musuki, ena sega ni vakabulai.+16 E ono na ka e cata o Jiova,Io, e vitu na ka e sevaka o koya:17 Na mata viavialevu,+ na yame daulasu,+ na liga e vakadavea na nodra dra na sega ni cala,+18 Na yalo e nakita na ka ca,+ na yava e ciciva totolo na ca,19 Na ivakadinadina lasu e tukuna na ka lasu,+Kei koya e vakavuveiba vei ira na wekana.+20 Na luvequ, mo muria na ivakaro nei tamamu,Mo kua ni vakanadakuya na ivakasala* nei tinamu.+21 Mo vauca tiko ga e lomamu,Mo vesuka e domomu.22 Ni o veilakoyaki ena tuberi iko,Ni o davo sobu ena duri me yadravi iko,Ni o yadra mai ena vosa vei iko.*23 Ni cina na ivakaro,+E rarama na lawa,+E sala ni bula na ivunau ni veivakavulici.+24 Ena taqomaki iko vua na yalewa ca,+Kei na yamena veicavilaki na yalewa ivalavala dukadukali.*+25 Mo kua ni domona e lomamu na kena rairai totoka+Me kua ni rawai iko na serau ni yalokanimatana,26 Ena vuku ni saqamua ena kena wale ga na tagane e dua na ibuli madrai,+Ia na watina e dua tale na tagane e saga me corita na bula talei.27 Vakaevei, ena binia rawa e dua na tagane na bukawaqa e lomaserena qai sega ni kama na nona isulu?+28 Se butuka e dua na qilaiso katakata qai sega ni kama na yavana?29 E vaka kina o koya e veiyacovi kei na wati wekana,Ena totogitaki sara ga o koya e tarai koya.+30 E sega ni dua e cata na daubutakoKe butako me mamau kina ni viakana.31 Ia ni kune, ena sauma vakavitu,Ena solia na iyau kece ena nona vale.+32 O koya e veibutakoci kei na dua na yalewa e yalowai,O koya e vakayacora qori e vakaleqai koya ga.+33 Ena vakamavoataki koya ga, ena beci,+Ena sega ni oti na nona madua.+34 Na vuvu e cudru kina na tagane vakawati,Ena sega ni loloma ni veisausaumi.+35 Ena sega ni vakadonuya me saumi,*Ena sega ni yalorawarawa se mani vakacava na levu ni iloloma o solia.
fij_Latn